מהמט טופאל

מהמט טופאל (בטורקית: Mehmet Topal; נולד ב-3 במרץ 1986 במטאליה, טורקיה) הוא כדורגלן עבר טורקי ששיחק בעמדת הקשר האחורי. טופאל שיחק רוב הקריירה בפנרבחצ’ה.

קריירת מועדונים

בעונתו הראשונה בגלאטסראיי טופאל שיחק 11 משחקים בלבד. הודות לפציעתו של השוודי הבינלאומי, טוביאס לינדרות', ניתנה לטופאל ההזדמנות להיות בהרכב הפותח. באפריל 2008, טופאל האריך את חוזהו לחמש שנים נוספות, כאשר הוא רושם לו 26 הופעות במהלך עונת 2007-08 כדי לעזור לקבוצתו לזכות באליפות הליגה הטורקית. בחלון ההעברות של עונת 2008 הייתה התעניינות מצד הקבוצה האנגלית, אברטון, עם המאמן דאז דייוויד מויס להביאו לשורותיו, אך טופאל החליט להישאר אצל הטורקים. בעונות הבאות טופאל רשם 22 משחקים בממוצע, אך במקביל היה צריך להתמודד עם פציעה בעונת 2009-10.

ב-12 במאי 2010 טופאל חתם על חוזה בקבוצה הספרדית, ולנסיה, בעבור חמישה וחצי מיליון יורו. ב-14 בספטמבר, ערך טופאל את הופעת הבכורה שלו בניצחון 0-4 על בורסאספור במסגרת ליגת האלופות. טופאל הבקיע את השער הראשון שלו במדי ה"עטלפים" נגד ספורטינג חיחון בניצחון 0-2 בסוף ספטמבר 2010. ב-17 בפברואר 2012, הבקיע את אחד מהשערים הכי יפים של עונת 2011-12 במסגרת הליגה האירופית. הוא שותף בשישה משחקים כדי לעזור לקבוצתו להגיע עד לשלב חצי הגמר של אותו קמפיין.

ב-1 ביולי 2012, שב טופאל לליגה הטורקית, הפעם לפנרבחצ'ה בעבור סכום של כארבעה וחצי מיליון יורו.

ב-26 באוגוסט 2019 חתם באיסטנבול בשאקשהיר לשנתיים.

ב-12 ביולי 2021 חתם בבשיקטש.

ב-19 ביולי 2022 הודיע על פרישה ממשחק פעיל.

נבחרת טורקיה

מיד לאחר הופעתו הראשונה במדי הנבחרת, טופאל נבחר על ידי מאמן הנבחרת באותם זמנים, פתיח טרים, לסגל של נבחרת טורקיה ליורו 2008.

חיים אישיים

טופאל מכונה "העכביש", הודות ליכולת שלו להשתמש ברגליו הארוכות כדי לזכות באיבודי כדור.

תארים

גלאטסראיי
 הליגה הטורקית: 
 הסופר קאפ הטורקי: 

פנרבחצ'ה
 אליפות טורקיה:  
 הגביע הטורקי: 
 הסופר קאפ הטורקי:

קישורים חיצוניים

כדורגלנים טורקים
קשרי כדורגל טורקים
כדורגלני דארדנלספור
כדורגלני גלאטסראיי
כדורגלני ולנסיה
כדורגלני פנרבחצ'ה
כדורגלני איסטנבול בשאקשהיר
כדורגלני בשיקטש
כדורגלני נבחרת טורקיה
כדורגלני יורו 2008
כדורגלני יורו 2016
טורקים שנולדו ב-1986